**New age**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

New age

...

Noi, cei născuți în era tuturor,

Suntem acum în pragul noii ere,

Și-această nouă eră devine era lor,

În timp ce ne hrănesc cu somnifere!

...

Prea mulți dintre noi sunt sortiți pieirii,

Că n-avem aptitudini pentru era lor,

Că nu putem trăi în afara firii

Și tot mai mulți deja din era noastră mor!

...

Pentru era lor noi n-avem pașapoarte,

Că pentru cei ca noi, dresajul e prea greu

Și nu ne pot induce somnul cel de moarte,

Nici nu-l pot extrage din noi pe Dumnezeu!

...

Le este dificil să ne păcălească,

De orice dedesubt ne dăm seama ușor,

Și-atunci ei vor decide cine să trăiască

În era asta nouă, adică era lor!

...

Iar celor ce rămân, li se va da punctaj,

Un punctaj prin care ar trăi ușor,

Dar numai dacă trec prin școala de dresaj,

Alături de cei care se nasc în era lor!

...

Această nouă eră ne duce-n viitor,

Acolo unde totul ne fi-va drămuit,

Și-această nouă eră, adică era lor,

Este începutul noului sfârșit!